**Marc Márquez Alentà** (lahir 17 Februari 1993) ialah pelumba jalan raya motosikal Grand Prix profesional Sepanyol, yang telah berlumba bagi pasukan kilang Honda sejak debut MotoGP pada 2013. Dilahirkan di Cervera, Catalonia, Sepanyol, beliau digelar "Semut Cervera" di seluruh dunia (disebabkan ketinggiannya, 1.68m), dan *el tro de Cervera* di kampung halamannya, yang bermaksud "guruh Cervera". Beliau adalah salah satu daripada empat pelumba yang telah memenangi kejuaraan dunia dalam tiga kategori berbeza, selepas Mike Hailwood, Phil Read dan Valentino Rossi, dan merupakan salah seorang pelumba motosikal paling berjaya sepanjang zaman, dengan lapan Kejohanan Dunia Grand Prix atas namanya, enam daripadanya berada dalam kelas perdana. Márquez menjadi pelumba Sepanyol ketiga selepas Àlex Crivillé dan Jorge Lorenzo untuk memenangi gelaran kelas perdana, dan merupakan pelumba Sepanyol paling berjaya dalam MotoGP setakat ini, dengan 59 kemenangan. Pada 2013, beliau menjadi pelumba pertama sejak Kenny Roberts pada 1978 untuk memenangi gelaran kelas perdana pada musim pertamanya, dan yang paling muda memenangi gelaran keseluruhan, pada usia 20 tahun dan 266 hari.

Márquez sering dianggap sebagai salah seorang inovator terhebat dalam perlumbaan MotoGP moden, kerana teknik selekohnya yang agak keterlaluan, yakni mencondongkan diri dengan melampau sehingga dilihat "dalam bahaya berterusan untuk tergelincir keluar". Beliau adalah abang kepada juara dunia Moto3 2014 dan juara dunia Moto2 2019, Álex Márquez.

Márquez memenangi Kejohanan Dunia 125cc 2010, Kejohanan Dunia Moto2 2012,   dan Kejohanan Dunia MotoGP 2013, 2014, 2016, 2017, 2018 dan 2019. Beliau menjadi pelumba pertama sejak Kenny Roberts pada 1978 untuk memenangi gelaran kelas perdana pada musim pertama, dan yang paling muda untuk memenangi gelaran keseluruhan. Pada 2014, beliau mempertahankan gelarannya, memenangi kejuaraan dengan baki tiga pusingan, di mana beliau memenangi sepuluh perlumbaan berturut-turut. Márquez menyamai rekod Grand Prix sepanjang masa bagi petak pertama pada usia 23 tahun pada 2016. Márquez memperoleh kejuaraan 2016 dengan baki tiga pusingan di Motegi dan memastikan kejuaraan di Valencia pada pusingan akhir 2017. Beliau kemudiannya memenangi kejuaraan 2018 dengan baki tiga perlumbaan dan menjadi pemenang Grand Prix ketiga tertinggi sepanjang masa. Beliau memperoleh kejuaraan 2019 dengan berbaki empat perlumbaan di Litar Antarabangsa Chang di Buriram, Thailand, menandakan Kejohanan Dunia ke-8 dan ke-6 dalam Kelas Perdana. Márquez terlepas hampir semua musim 2020 yang dimampatkan dan tertangguh (beliau menamatkan 26 pusingan perlumbaan pertama, sebelum terjatuh) serta permulaan musim 2021 kerana patah lengan kanan yang dialami pada pembukaan musim 2020. Selepas kembali pada musim 2021, beliau memenangi tiga perlumbaan di Jerman, Austin, Misano, dan mendapat tempat ke-2 lagi di Aragon, tetapi oleh kerana beliauu terlepas dua perlumbaan pembukaan serta dua perlumbaan terakhir musim ini, beliau hanya menduduki tempat ke-7 keseluruhan.

Rujukan
-------

1. 1 2  Beer, Matt (10 November 2013). "Marc Marquez crowned champion as Jorge Lorenzo wins". *Autosport*. Haymarket Publications. Dicapai pada 10 November 2013.
2. ↑  Wheeler, Adam (16 November 2019). "Marc Marquez: the man who moved the benchmark in MotoGP". *The Telegraph*. Diarkibkan daripada yang asal pada 12 January 2022 – melalui www.telegraph.co.uk.
3. ↑  Scott, Michael (6 December 2018). "This is how Marc Marquez pushes a bike harder than anyone else". *DriveTribe* (dalam bahasa Inggeris). Dicapai pada 30 March 2020.
4. ↑  "Marquez clinches title in third as Miller wins final race". *MotoGP.com*. Dorna Sports. 9 November 2014. Dicapai pada 7 December 2014.
5. ↑  "Smith wins in Valencia as Márquez seals 125cc title". MotoGP.com, Dorna Sports. 7 November 2010. Dicapai pada 9 November 2010.
6. ↑  "Marc Márquez: 2010 125cc World Champion". MotoGP.com, Dorna Sports. 7 November 2010. Dicapai pada 9 November 2010.
7. ↑  "Márquez takes Moto2 title in Phillip Island as Espargaró wins". MotoGP.com, Dorna Sports. 28 October 2012. Dicapai pada 10 November 2013.
8. ↑  "Marc Márquez – 2012 Moto2 World Champion". MotoGP.com, Dorna Sports. 28 October 2012. Dicapai pada 10 November 2013.
9. ↑  "Marc Marquez claims title, Jorge Lorenzo wins". *Autosport*. Haymarket Publications. 12 October 2014. Dicapai pada 7 December 2014.
10. ↑  "Stunning Marquez races to record Brno pole". Dorna Sports. 20 August 2016. Dicapai pada 22 August 2016.
11. ↑  "Marc Marquez ruled out for "two-three months"". Dorna Sports. 23 August 2020. Dicapai pada 16 September 2020.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Marc Márquez*** |

* Templat:Sports links
* Tapak web rasmi
* (Inggeris) Marc Márquez – Profil dalam laman web MotoGP
* Marc Márquez di Facebook

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Sepanyol
* Perancis (data)
* Catalonia
* Jerman
* Itali
* Amerika Syarikat

 |
| Lain-lain | 
* Aplikasi Berfaset Terminologi Subjek

 |